มีเพศสัมพันธ์กับแฟน ใส่ถุงยางอนามัยแต่ตอนเสร็จพอเอาออกมีน้ำสีขาวๆติดอยู่ โดยจับที่ถุงก็มีน้ำสีขาวๆติดอยู่ ตรงช่องคลอดของผู้หญิงก็มีน้ำสีขาวๆ ตรวจสอบแล้วถุงยางไม่มีการรั่ว บีบแล้วไม่มีน้ำรั่วออกมา(ตรวจสอบหลังจากมีเพศสัมพันธ์เสร็จแล้ว) อยากรู้ว่าน้ำสีขาวๆที่ติดอยู่ถุงยางอนามัยหรือตรงช่องคลอดเป็นอสุจิหรือไม่ แล้วมีโอกาสที่จะตั้งครรภ์ไหม
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2% ซึ่งถือว่าน้อยมากน้ำสีขาวๆที่ติดอยู่นั้น อาจจะเป็นน้ำหล่อลื่นหรือตกขาวของเพศหญิง แต่หากสีขาวขุ่น ดูคล้ายกับน้ำอสุจิจริงๆ อาจจะมีการรั่วหรือฉีกขาดของถุงได้ หากไม่สบายใจ อาจมีข้อบ่งชี้การใช้ยาคุมฉุกเฉินภายใน 72 ชั่วโมงตามขนาดและปริมาณที่ข้างฉลากกำหนดเพื่อลดโอกาสการตั้งครรภ์ในครั้งต่อไป อาจจะใช้การคุมกำเนิดทั้งแบบการกินยาคุมกำเนิดแบบแผงรายเดือน ควบคู่ไปกับการใช้ถุงยางอนามัยร่วมด้วยก็ได้ เพื่อช่วยลดโอกาสการตั้งครรภ์ หรือลดความผิดพลาดที่เกิดจากการใช้ถุงยางอนามัย ไม่ควรใช้ยาคุมฉุกเฉินบ่อยๆ เพราะประสิทธิภาพต่ำและผลข้างเคียงเช่นเลือดออกผิดปกติพบได้มาก